Document ID: 31999D0716

31999D0716
L 289/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 октомври 1999 година
за изменение на Решение 92/486/ЕИО относно установяване на формата на сътрудничество между центъра за управление (сървър) „Aнимо“ и държавите-членки
(нотифицирано под номер C(1999) 3358)
(текст от значение за ЕИП)
(1999/716/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/ЕИО (2), и по-специално член 20, параграф 3 от нея,
(1)
като има предвид, че различните работи, извършени на ниво Общност в частност по време на проучвания и семинари, изискват системната структура на мрежата „Aнимо“ да бъде ревизирана така че да се въведе ветеринарна система, интегрираща различните компютърни приложения;
(2)
като има предвид, че Решение 92/486/ЕИО от 25 септември 1992 г. относно установяване на формата на сътрудничество между центъра за управление (сървър) „Aнимо“ и държавите-членки (3), последно изменено с Решение 98/222/EО (4), следва да бъде изменено така че да гарантира последователност в мрежата „Aнимo“;
(3)
като има предвид, че мерките, предвидени в настоящото решение, са в съответствие със становището на Постоянния ветеринарен комитет;
ПРИЕ НАСТОЯЩОТО РЕШЕНИЕ:
Член 1
Решение 92/486/ЕИО се изменя, както следва:
Към член 2a се добавя следният параграф 4:
„4. За периода от 1 април 1999 г. до 31 март 2000 г. координиращите власти, предвидени в член 1, осигуряват удължаването на договорите, посочени в този член, с една година.
По отношение на този параграф се прилага следната такса:
386 EUR на единица (централна единица, местна единица, граничен контролен пункт) за всички единици „Animo“, изброени в Решение 96/295/EО, последно изменено с Решение 98/167/EО (5).
Член 2
Настоящото решение влиза в сила на 1 април 1999 година.
Член 3
Адресати на настоящото решение са държавите-членки.
Съставено в Брюксел на 19 октомври 1999 година.

Labels: 12
3
6